google/wiki40b huggingface dataset:
चूम (तम्बू)

चूम (अंग्रेज़ी: Chum, रूसी: чум) रूस के साइबेरिया क्षेत्र के पश्चिमोत्तरी भाग में रहने वाली बंजारा यूराली लोगों द्वारा बनाएँ जाने वाले अस्थाई आवास तम्बूओं को कहते हैं। यह लोग अक्सर रेनडियर पालन से जीविका चलाते हैं और इन तम्बूओं को भी आम तौर से लकड़ी के खम्बों के इर्द-गिर्द रेनडियर खाल लपेट कर बनाया जाता है।
भीखाजी कामा

जीवन परिचय

भीकाजी कामा का जन्म 24 सितम्बर 1861 को बम्बई में एक पारसी परिवार में हुआ था। उनमें लोगों की मदद और सेवा करने की भावना कूट−कूट कर भरी थी। वर्ष 1896 में मुम्बई में प्लेग फैलने के बाद भीकाजी ने इसके मरीजों की सेवा की थी। बाद में वह खुद भी इस बीमारी की चपेट में आ गई थीं। इलाज के बाद वह ठीक हो गई थीं लेकिन उन्हें आराम और आगे के इलाज के लिए यूरोप जाने की सलाह दी गई थी। वर्ष 1902 में वह इसी सिलसिले में लंदन गईं और वहां भी उन्होंने भारतीय स्वाधीनता संघर्ष के लिए काम जारी रखा। भीकाजी ने वर्ष 1907 में अपने सहयोगी विनायक दामोदर सावरकर की मदद से भारत का प्रथम तिरंगा राष्ट्रध्वज का पहला डिजाइन तैयार किया था।
भीकाजी कामा ने 22 अगस्त 1907 को जर्मनी में हुई इंटरनेशनल सोशलिस्ट कांफ्रेंस में भारतीय स्वतंत्रता के ध्वजभारत का प्रथम तिरंगा राष्ट्रध्वज को बुलंद किया था। उस सम्मेलन में उन्होंने भारत को अंग्रेजी शासन से मुक्त करने की अपील की थी। उनके तैयार किए गए झंडे से काफी मिलते−जुलते डिजायन को बाद में भारत के ध्वज के रूप में अपनाया गया। राणाजी और कामाजी द्वारा निर्मित यह भारत का प्रथम तिरंगा राष्ट्रध्वज आज भी गुजरात के भावनगर स्थित सरदारसिंह राणा के पौत्र और भाजपा नेता राजुभाई राणा ( राजेन्द्रसिंह राणा ) के घर सुरक्षित रखा गया है।
वह अपने क्रांतिकारी विचार अपने समाचार-पत्र ‘वंदेमातरम्’ तथा ‘तलवार’ में प्रकट करती थीं। श्रीमती कामा की लड़ाई दुनिया-भर के साम्रज्यवाद के विरुद्ध थी। वह भारत के स्वाधीनता आंदोलन के महत्त्व को खूब समझती थीं, जिसका लक्ष्य संपूर्ण पृथ्वी से साम्राज्यवाद के प्रभुत्व को समाप्त करना था। उनके सहयोगी उन्हें ‘भारतीय क्रांति की माता’ मानते थे; जबकि अंग्रेज उन्हें कुख्यात् महिला, खतरनाक क्रांतिकारी, अराजकतावादी क्रांतिकारी, ब्रिटिश विरोधी तथा असंगत कहते थे। यूरोप के समाजवादी समुदाय में श्रीमती कामा का पर्याप्त प्रभाव था। यह उस समय स्पष्ट हुआ जब उन्होंने यूरोपीय पत्रकारों को अपने देश-भक्तों के बचाव के लिए आमंत्रित किया। वह ‘भारतीय राष्ट्रीयता की महान पुजारिन’ के नाम से विख्यात थीं। फ्रांसीसी अखबारों में उनका चित्र जोन ऑफ आर्क के साथ आया। यह इस तथ्य की भावपूर्ण अभिव्यक्ति थी कि श्रीमती कामा का यूरोप के राष्ट्रीय तथा लोकतांत्रिक समाज में विशिष्ट स्थान था।
भीकाजी द्वारा लहराए गए झंडे में देश के विभिन्न धर्मों की भावनाओं और संस्कृति को समेटने की कोशिश की गई थी। उसमें इस्लाम, हिंदुत्व और बौद्ध मत को प्रदर्शित करने के लिए हरा, पीला और लाल रंग इस्तेमाल किया गया था। साथ ही उसमें बीच में देवनागरी लिपि में वंदे मातरम लिखा हुआ था।
हज्जाह प्रान्त

सउदी अरब के साथ विवाद

१९२० के दशक में जब सउदी राजपरिवार अरबी प्रायद्वीप के मध्यवर्ती नज्द पठार से विस्तार करके पूरे प्रायद्वीप पर क़ब्ज़ा करने के प्रयास में जुटा था तो उनका टकराव यमनियों के साथ हुआ। १९३४ में यमन और सउदी अरब के बीच ताइफ़ शहर में 'ताइफ़ संधि' पर हस्ताक्षर किये गए। इसमें असीर क्षेत्र पर सउदी नियंत्रण मान लिया गया लेकिन अतिरिक्त इलाक़े यमन के पास ही रहे। कुछ सउदियों के अनुसार हज्जाह प्रान्त असीर का भाग है और सउदी अरब के पास होने चाहिए, लेकिन यमन इसे एक ग़लत धारणा ठहराता है।
कृष्णाजी विनायक वझे

कृतियाँ

कृष्णाजी वझे ने प्राचीन भारत में विज्ञान एवं प्रौद्योगिकी की प्रगति पर अनेकों शोधपूर्ण ग्रन्थ प्रकाशित किए। उन्होने अनेकों पत्र-पत्रिकाओं में शोधपत्र लिखे। 'प्राचीन हिन्दी शिल्पशास्त्र-सार' उनका सबसे प्रसिद्ध ग्रन्थ है जो मराठी में है। यह ग्रन्थ उनके शिल्प-विषयक पाँच-छः ग्रन्थों का सारांश है।
जैन धर्म में शुभ सपने

अन्य

इन सपनों का कलात्मक मीडिया में प्रतीकीकरण होता हैं और ये इनमें पाया जाते हैं, जैसे कि पाण्डुलिपियों में चित्र और इसके कवर, किताबें, पत्थर के नक्काशियों में सजावट, निमंत्रण स्क्रॉल और मंदिर के फर्नीचर।
गाउस का नियम (चुंबकत्व)

भौतिकी में चुंबकत्व से संबन्धित गाउस का नियम मैक्सवेल के चार समीकरणों में से एक है। (गाउस का स्थिरविद्युत से संबंधित नियम भी गाउस के चार समीकरणों में शामिल है)
इस नियम के अनुसार चुंबकीय क्षेत्र B का डाइवर्जेंस शून्य होता है। इसी को दूसरे शब्दों में कह सकते हैं कि चुंबकीय एकध्रुव (मोनोपोल्स) हो ही नहीं सकते। चुंबकत्व में सबसे मूल या आधारभूत चीज चुंबकीय द्विध्रुव है।
प्रदिश विश्लेषण

आतानक विश्लेषण (टेंसर ऐनालिसिस) का मुख्य उद्देश्य ऐसे नियमों की रचना और अध्ययन है, जो साधारणतया सहचर (कोवैरिऐंट) रहते हैं, अर्थात् यदि हम नियामकों की एक संहति से दूसरी में जाएं तो ए नियम ज्यों के त्यों बने रहते हैं। इसीलिए अवकल ज्यामिति के लिए यह विषय महत्वपूर्ण है।
इस विषय के पुराने विचारकों में गाउस, रीमान और क्रिस्टॉफ़ेल के नाम उल्लेखनीय हैं। किंतु इस विषय को व्यवस्थित रूप रिची और लेवी चिविता ने दिया। इन्होंने इस विषय का नाम बदलकर निरपेक्ष चलन कलन (ऐब्सोल्यूट डिफ़रेशियल कैल्कुलस) कर दिया। इस विषय का प्रयोग अनुप्रयक्त गणित की बहुत सी शाखाओं में होता है।
देहदान

देहदान का अर्थ है 'देह का दान' अर्थात किसी उत्तम कार्य अपना जीवन ही दे देना। राजकुमार सत्त्व ने साथ सावकों को भूख से मरने से बचाने के लिए अपने शरीर का त्याग कर दिया था। दधीचि ने अपना शरीर इसलिए त्याग दिया था ताकि उनकी हड्डियों से धनुष बनाया जा सके जिससे दैत्यों का संहार हो सके। राजा शिवि ने कपोत को बचाने के लिए अपने शरीर को प्रस्तुत कर दिया था।
अनेक समुदायों में देह को नदी में प्रवाहित करने की परंपरा है, ताकि पानी में रहने वाले विभिन्न जीवों को आहार उपलब्ध हो सके। पारसी समुदाय में मृत्यु के उपरांत देह को एक 'कुएं' में रखने की परंपरा है, ताकि पक्षी उस देह को आहार बना सकें।
वायु स्तुति

वायु स्तुति, त्रिविक्रम पंडिताचार्य द्वारा रचित संस्कृत ग्रन्थ है। इसमें द्वैत दर्शन के संस्थापक श्री माध्वाचार्य की स्तुति है। माध्वाचार्य सम्प्रदाय के लोग उन्हें वायु का अवतार मानते हैं।
गोखुङ्गा

गोखुंगा नेपालके लुम्बिनी अंचलके अर्घाखाँची जिलाकी एक गाँव विकास समिति है।
शॉकीन

शॉकीन एक जाट गोत्र है।
हेमन्त सेन

हेमन्त सेन सेन राजवंश (बंगाल) के राजा थे।
कृष्ण बलराम मंदिर, वृन्दावन

वृन्दावन में स्थित यह इस्कॉन मंदिर अंग्रेजों का मन्दिर के नाम से भी जाना जाता है। इस्कॉन (ISKCON - International Society for Krishna Consciousness) - कृष्ण जागरण के लिये अंतर्राष्ट्रीय संस्था का छोटा नाम है जिसकी स्थापना स्वामी प्रभुपाद जी ने की थी। 
केसरिया वस्त्रों में हरे रामा–हरे कृष्णा की धुन में तमाम विदेशी महिला–पुरुष यहाँ देखे जाते हैं और उन्हीं की उपस्थिति की वज़ह से इस मंदिर को अंग्रजों के मन्दिर का नाम मिला। इसमें राधा कृष्ण की भव्य एवं काफी सुन्दर मूर्तियाँ हैं।
लखन सिंह यादव

राजनीतिक कैरियर

वह बन गये विधायक २००३ में.

राजनीतिक विचार

वह कांग्रेस पार्टी की विचारधारा का समर्थन करते हैं।

व्यक्तिगत जीवन

लाखन सिंह यादव भितरवार सीट से निर्वाचित कांग्रेस पार्टी के विधायक हैं। ये पिछड़े वर्ग के समुदाय से आते हैं और (किरार) मूल जाती समुदाय के एक स्वच्छ छवि के राजनेता हैं।
मैसी विलिअम्स

मार्गरेट कॉन्स्टेंस मैसी विलिअम्स  (जन्म-१५ अप्रैल,१९९७) एक अंग्रेजी अभिनेत्री हैं। उन्होंने २०११ में अपने करियर की शुरुआत एचबीओ के शो "गेम ऑफ़ थ्रोंस" के "आर्य स्टार्क" के चरित्र से की। "उन्हें गेम ऑफ़ थ्रोंस" के लिए सर्वश्रेष्ठ सहायक अभिनेत्री के लिए ईववी पुरस्कार जीता, सर्वश्रेष्ठ सहायक अभिनेत्री के लिए पोर्टल अवार्ड- टेलीविज़न और सर्वश्रेष्ठ युवा अभिनेता, और एक सैटर्न पुरस्कार (सर्वश्रेष्ठ युवा अभिनेता के लिए)। २०१६ में, उन्हें नाटक श्रृंखला में उत्कृष्ट सहायक अभिनेत्री के लिए एक प्राइमटाइम एमी पुरस्कार  के लिए नामित किया गया था। टेलीविज़न के अतिरिक्त, उन्होंने "द मिस्ट्री द फॉलिंग" (2014) में अपनी फीचर फिल्म की शुरुआत की, जिसके लिए उन्होंने लंदन फ़िल्म क्रिटिक्स 'सर्कल अवार्ड फॉर यंग परफ़ॉर्मर ऑफ द ईयर जीता।

प्रारंभिक जीवन

विलिअम्स का जन्म ब्रिस्टोल, यूके  में हुआ था। उन्हें कॉमिक स्ट्रिप "द पेरिसेर्स" के लिए हमेशा मैसी नाम से जाना जाता हैं। विलिअम्स अपने चारो भाई-बहनों में से सबसे छोटी हैं। एक पूर्व विश्वविद्यालय पाठ्यक्रम प्रशासक हिलेरी पिट के यहाँ उनका जन्म हुआ था और वह क्लेटन, सॉमरसेट में पली बड़ी हैं। उन्होंने क्लेटन प्राइमरी स्कूल और नॉर्टन हिल स्कूल में पढाई की हैं।

करियर

२०११ के बाद से, विलियम्स ने एचबीओ के नाटक टेलीविजन श्रृंखला "गेम ऑफ़ थ्रोंस"  में, एक महान परिवार से एक कष्टप्रद युवा लड़की आर्य स्टार्क की भूमिका निभा रही है। उन्हें इस श्रंखला के लिए आलोचकों से बहुत प्रशंसा मिली हैं।
नियोग

नियोग, मनुस्मृति में पति द्वारा संतान उत्पन्न न होने पर या पति की अकाल मृत्यु की अवस्था में ऐसा उपाय है जिसके अनुसार स्त्री अपने देवर अथवा सम्गोत्री से गर्भाधान करा सकती है। उस में स्त्री की मर्जी होनी जरुरी हैं  यदि पति जीवित है तो वह व्यक्ति स्त्री के पति की इच्छा से केवल एक ही और विशेष परिस्थिति में दो संतान उत्पन्न कर सकता है। इसके विपरीत आचरण प्रायश्चित् के भागी होते हैं। हिन्दू प्रथा के अनुसार नियुक्त पुरुष सम्मानित व्यक्ति होना चाहिए। इसी विधि द्वारा महाभारत में वेद व्यास के नियोग से अम्बिका तथा अम्बालिका को क्रमशः धृतराष्ट्र तथा पाण्डु उत्पन्न हुये थे।

नियम

नियोग प्रथा के नियम हैं:-
१. कोई भी महिला इस प्रथा का पालन केवल संतान प्राप्ति के लिए करेगी न कि आनंद के लिए।
२. नियुक्त पुरुष केवल धर्म के पालन के लिए इस प्रथा को निभाएगा। उसका धर्म यही होगा कि वह उस औरत को संतान प्राप्ति करने में मदद कर रहा है।
३. इस प्रथा से जन्मा बच्चा वैध होगा और विधिक रूप से बच्चा पति-पत्नी का होगा, नियुक्त व्यक्ति का नहीं।
४. नियुक्त पुरुष उस बच्चे के पिता होने का अधिकार नहीं मांगेगा और भविष्य में बच्चे से कोई रिश्ता नहीं रखेगा।
५. इस प्रथा का दुरूपयोग न हो, इसलिए पुरुष अपने जीवन काल में केवल तीन बार नियोग का पालन कर सकता है।
६. इस कर्म को धर्म का पालन समझा जायेगा और इस कर्म को करते समय नियुक्त पुरुष और पत्नी के मन में केवल धर्म ही होना चाहिए, वासना और भोग-विलास नहीं। नियुक्त पुरुष धर्म और भगवान के नाम पर यह कर्म करेगा और पत्नी इसका पालन केवल अपने और अपने पति के लिए संतान पाने के लिए करेगी।
७. नियोग में शरीर पर घी का लेप लगा देते हैं ताकि पत्नी और नियुक्त पुरुष के मन में वासना जागृत न हो।

महाभारत में नियोग

महाभारत में धृतराष्ट्र, पाण्डु और विदुर नियोग से पैदा हुए थे जिसमे ऋषि वेद व्यास नियुक्त पुरुष थे। बाद में, पाण्डु संतान देने में असमर्थ होने के कारण, पाँचों पांडव नियोग से पैदा हुए थे जिसमे प्रत्येक नियुक्त पुरुष अलग-अलग देवता थे।

कला और संस्कृति पर प्रभाव

मराठी फिल्म अनाहत नियोग प्रथा पर आधारित है जिसका निर्देशन अमोल पालेकर ने किया है। हिंदी फिल्म एकलव्य: द रॉयल गार्ड नियोग प्रथा पर आधारित है जिसमें अमिताभ बच्चन का पात्र अपने कर्तव्य और अपने नियोग से हुये लड़के (सैफ़ अली ख़ान) के बीच बंट जाता है।
१९८९ की फिल्म, ऊँच-नीच में एक संन्यासी (कुलभूषण खरबंदा) अपने गुरु के आदेश पर एक औरत से नियोग करता है।
पुंगा सागर

नाम का स्रोत

'पुंगा' न्यू ज़ीलैंड की आदिवासी माओरी जाति के एक देवता थे जो समुद्र के देवता तांगारोआ (Tangaroa) के पुत्र और हाँगर (शार्क), शंकुश (रे) और गिरगिट के जनक माने जाते थे। इस झील का नाम उन्ही पर रखा गया है।
सुरेन्द्र मोहन

परिचय

सुरेन्द्र मोहन का जन्म ४ दिसम्बर 1926 को अंबाला में हुआ था। उन्होंने अपनी महाविद्यालयीन शिक्षा देहरादून से पूरी करने के बाद कुछ समय तक बनारस हिंदू विश्वविद्यालय में अध्यापन कार्य भी किया और फिर आचार्य नरेंद्र देव की प्रेरणा से अपने आपको पूरी तरह समाजवादी आंदोलन के लिए समर्पित कर दिया और दिल्ली आ गए। वे दिल्ली तो जरूर आ गए लेकिन पूरा देश ही उनका घर और कार्यक्षेत्र बन गया। समाज परिवर्तन का जुनून इस कदर सिर पर सवार था कि जीवन की आधी सदी बीत जाने तक अपना घर-परिवार बसाने की तरफ भी ध्यान नहीं गया।
सुरेंद्र मोहन ने अन्याय और गैरबराबरी के खिलाफ सिर्फ भारत में ही नहीं, बल्कि पड़ोसी देशों में भी लोकतंत्र और समता के संघर्षों में भी बढ़-चढ़ कर भाग लिया, चाहे वह नेपाल में राजशाही के खिलाफ आंदोलन हो या म्यांमार में लोकतंत्र की बहाली का संघर्ष या बांग्लादेश का मुक्ति संग्राम।
सत्ता-सम्पत्ति के प्रति हमेशा निर्मोही रहे सुरेंद्र मोहन ने 1977 में जनता पार्टी की सरकार बनने पर भी मंत्री बनने के बजाय संगठन के काम को वरीयता दी और जनता पार्टी के प्रवक्ता तथा महासचिव का दायित्व निभाया। 1978 से 1984 तक राज्यसभा के सदस्य रहते हुए भी उन्होंने कई महत्वपूर्ण सवालों पर अपने धारदार भाषणों से संसद के इस उच्च सदन में अपनी सार्थक उपस्थिति दर्ज कराई।
लेंगपुई विमानक्षेत्र

हवाई पट्टी तथा विमानक्षेत्र

यहां का रन-वे २५०० मीटर लम्बा है, जिसके नीचे कई पहाड़ी झरने बहते हैं। यह कारण इसे अपने आप में अनोखा बनाता है। इस हवाई अड्डॆ की निर्माण लागत ९७.९२ करोड़ रुपए आई थी और यह दो वर्ष दो महीने की कीर्तिमान समय में तैयार हो गया था। इसका निर्माण दिसंबर १९९५ में आरंभ होकर फरवरी १९९८ में पूरा भी हो गया था। इसके निर्माण से पूर्व राजधानी आइजोल अपने निकटतम रेलवे स्टेशन बैराबी से 130 कि॰मी॰ (426,509 फीट) तथा निकटतम हवाई अड्डे सिल्चर से 205 कि॰मी॰ (672,572 फीट) की दूरी पर पड़ता था।
प्रोटिओमिक्स

प्रोटिओमिक्स (Proteomics) जीव-शरीरों की कोशिकाओं में पाए जाने वाले प्रोटीनों के अध्ययन से सम्बन्धी विज्ञान है। इसमें प्रोटीनों का विभिन्न अवस्थाओं में, एक ही समय में, तथातीव्र गति से विश्लेषण किया जाता है। इससे कोशिकाओं में प्रोटीनों की अंतःस्थितियों का मानचित्र तैयार किया जा सकता है । जीव शरीर में अनेक प्रकार के प्रोटीन होते हैं। प्रोटीनों में अमीनो अम्लों की लम्बी श्रंखलाएँ होती हैं, तथा वे २० विभिन्न अमीनो अम्लों द्वारा निर्मित होतीं हैं। प्रत्येक अमीनो अम्ल के रासायनिक गुण भिन्न होते हैं, तथा उनका विभिन्न प्रोटीनों में अनुक्रम भी भिन्न भिन्न होता है। इसके कारण प्रत्येक प्रोटीन की सरंचना विशिष्ट होती है, जो  उसके द्वारा किए जाने वाले कार्य के लिए हर प्रकार से उपयुक्त होती है। प्रोटीन किसी जीव की जीवन क्षमता और कोशिकीय क्रियाकलापों के लिए प्रत्यक्ष रूप से उत्तरदायी होते हैं।

प्रोटिओमिक्स के लाभ

जीव विज्ञान में जीन और जीनोम का महत्व किसी भवन की नींव की तरह होता है। अतः जीनोम परियोजना के द्वारा मिलने वाली सूचना अति महत्वपूर्ण होती है। प्रोटिओमिक्स विधि में हुई प्रगति से हमें यह जानने में सहायता मिलेगी कि किस प्रकार विभिन्न रोग उत्पन्न होते हैं तथा किस प्रकार इनके विरुद्ध कार्य करने के लिए नई औषधियों का निर्माण किया जा सकता है। इस प्रकार प्रोटिओमिक्स का उपयोग किसी रोग से संबंधित प्रोटीन की पहचान करने में किया जाता है, जिसे हम "रोग संकेतक" (disease marker, डिज़ीज़ मार्कर) कहते हैं। 
कैंसर, हृदय रोग आदि रोगों को समझना, तथा किसी पोषण स्तर का अध्ययन करने के लिएभी प्रोटिओमिक्स का भारी उपयोग होता है। वनस्पति शास्त्र में प्रोटिओमिक्स विधि किसी पौधे और प्रजाति के लक्षणों का वर्णन करने, एक प्रकार के पौधे में आनुवंशिक भिन्नता का अनुमान लगाने तथा पर्यावरणीय तनाव से प्रभावित प्रोटीनों की पहचान में उपयोगी देखी गई है। अतं भविष्य में प्रोटिओमिक्स से जीव विज्ञान अनुसंधान को एक नई दिशा प्राप्त होगी और मानव रोग संबंधित अनुसंधान में उसे एक प्रभावशाली स्थान प्राप्त होगा।
विक्की विश्वकर्मा

विक्की विश्वकर्मा केंद्रीय रिज़र्व पुलिस बल (सिआरपिएफ) के एक जवान हैं। कश्मीर में हो रही पथ्थरबाजी के विरुद्ध उन्होंने धैर्य और सहनशीलता दिखाई इसके लिये उनकी भारत में प्रशंसा की गई।  जम्मू कश्मीर में पिछले दिनों केंद्रीय रिजर्व पुलिस बल, सीआरपीएफ के जवानों पर पत्थरबाजों के हमले और बदसलूकी का एक वीडियो सोशल मीडिया पर खूब वायरल हुआ था। उस वीडियो सामने आने के बाद भारत में लोगों ने जवानों के साथ इस प्रकार के व्यवहार की भर्त्सना की थी।

वैय्यक्तिक

ओडिशा के संबलपुर जिले के रहने वाले सीआरपीएफ जवान विक्की विश्वकर्मा। वो पश्चिम बंगाल के मिदनापुर जिले में सीआरपीएफ बटालियन 50 में तैनात हैं। उन्होंने सीआरपीएफ 2011 में ज्वाइन की थी। इससे पहले भी वो 2012 में कश्मीर में तैनात रह चुके हैं।  सीआरपीएफ जवान की माँ ने कहा कि, 'उस समय वह बहुत भयभीत हो गई थीं, जब उनके बेटे की नियुक्ति सीमा पर की गई। परन्तु वह अब इस बात के लिए गर्व अनुभव करती हैं कि, उनका बेटा अपनी दायित्व का उचित रूप से वहन कर रहा है।' विकी के पिता ने कहा, 'मेरा बेटा देश की सेवा करता रहेगा', जबकि उसके भाई ने कहा कि उसने अपने भाई पर गर्व है।

पृष्ठभूमि

ये घटना कश्मीर के बडगाम जिले में घटि थी। विश्वकर्मा की टुकड़ी के पास इलेक्ट्रॉनिक वोटिंग मशीन (ईवीएम) की सुरक्षा का दायित्व था। 26 वर्षीय विश्वकर्मा समेत अन्य जवानों के साथ घाटी के मुसलमानों ने गाली-गलौज और बदसलूकी की। कुछ कश्मीरी मुस्लीम युवक उन पर पत्थर फेंक रहे थे और पाकिस्तान के समर्थन में नारे लगा रहे थे। यही नहीं वो जवानों से भी 'पाकिस्तान जिंदाबाद' के नारे बुलवाने के लिए भी पूरा जोर लगा रहे थे। कश्मीरी युवकों ने उन्हें धक्के दिए, थप्पड़ मारे लेकिन इसके बावजूद विश्वर्मा सहित एक भी जवान ने अपना आपा नहीं खोया और संयम बनाए रखा। तमाम प्रकार के उकसावे के बावजूद जवानों ने अत्यंत संयम का परिचय दिया और अपनी ओर से कोई प्रतिक्रिया नहीं दी।

संयम का बयान

जब कश्मीरी मुस्लिम युवकों ने उसे गाली देने के साथ ही लात मार रहे थे, तब विश्वकर्मा ने कहा कि, पत्थरबाजी करने वालों से नहीं डरता। मैं अपनी अंतिम सांस तक देश की सेवा करुंगा। मैं पत्थरबाजों से डरा नहीं था, बल्कि मौजूदा स्थिति को लेकर वह खबरदार था। क्योंकि वहां छोटी सी चूक से भी हालात बिगड़ सकते थे। सहन करना उनकी आदत है। उन्होंने बताया कि, देश के हित के लिये उसने पलटकर उन पत्थरबाजों को कोई प्रत्युत्तर नहीं दिया, जो उन्हें गाली देने रहे थे। उन्होंने कहा कि, 'वह बहुत संवेदनशील इलाका है, मैं बस अपनी ड्यूटी पूरी करना चाहता था। यह कठिन है, लेकिन हमें ट्रेनिंग के दौरान यही सिखाया जाता है कि किसी भी स्थित में हम कैसे खुद के साथ-साथ देश की हिफाजत कर सकते हैं। वे लोग (पत्थर फेंकने वाले) पाकिस्तान जिंदाबाद, गो इंडिया गो बैक जैसे नारे लगाकर हमें उकसाने की कोशिश कर रहे थे, लेकिन मैंने हार नहीं मानी. मैं अपनी आखिरी सांस तक देश के लिए जीऊंगा, लेकिन मैं अपना कर्तव्य करना जारी रखूंगा, मैं अपने देश के लिए कुछ भी करूंगा.'
बुड्ढा मिल गया (1971 फ़िल्म)

संक्षेप

अजय (नवीन निश्चल) और भोला (देवेन वर्मा) नौकरी की तलाश में दो दोस्त हैं। एक दिन अख़बार में वे एक ग़ुमशुदा व्यक्ति की तलाश का इश्तिहार पढ़ते हैं जिसमें उस व्यक्ति की करोड़ों की जायदाद का ज़िक्र है। उनको वह व्यक्ति (ओम प्रकाश) मुंबई के हॅन्गिंग गार्डन में मिल जाता है और दोनों दोस्त उसको अपना चाचा बनाकर अपने किराये के घर में ले आते हैं जिसका किराया भी वे अदा नहीं कर पा रहे हैं। यह बुड्ढा गिरधारी लाल अजय की दोस्त दीपा (अर्चना) पर ज़्यादा ही मेहरबान होने लगता है।

इधर अजय और भोला गिरधारी लाल को वापस पहुँचाकर अमीर बनने की जुगत में लगे होते हैं और उधर गिरधारी लाल के व्यवसाय के पुराने साथी एक के बाद एक मारे जा रहे होते हैं और शक़ की सूई इन बेचारे दो दोस्तों पर पड़ रही होती है। हर वारदात के बाद गिरधारी लाल आयो कहाँ से घनश्याम गीत गाता हुआ देखा जाता है। दोनों दोस्तों का यह मानना है कि ये सारी हत्याएँ या तो गिरधारी लाल ख़ुद कर रहा है या किसी से करवा रहा है और दोनों जासूस बनकर गिरधारी लाल का पीछा करने का मन बना लेते हैं।

बौक्स ऑफिस

यह फ़िल्म हिट रही थी।
डेविड पिंग्री

डेविड पिंग्री (David Edwin Pingree ; 2 जनवरी, 1933 – 11 नवम्बर, 2005) अमेरिका के ब्राउन विश्वविद्यालय में गणित के इतिहास के प्रसिद्ध प्रोफेसर थे। वे अमेरिका के शुद्ध विज्ञानों (और मुख्यतः, गणित) के सबसे अग्रणी इतिहासकारों में से थे। उन्होने अन्य गर्न्थों के अतिरिक्त 'सेन्सस ऑफ इक्जैक्ट साइन्सेस इन संस्क्ऱित' (Census of the Exact Sciences in Sanskrit) नामक प्रसिद्ध ग्रन्थ की रचना की।
अमावस (फ़िल्म)

अमावस 2019 की हिन्दी भाषा में बनी डरावनी भारतीय फ़िल्म है, जिसका निर्देशन भूषण पटेल ने किया है। इस फ़िल्म में सचिन जोशी, नर्गिस फाखरी और मोना सिंह हैं। ये फ़िल्म 8 फरवरी 2019 को सिनेमाघरों में प्रदर्शित हुई।

कहानी

ये कहानी करन की है, जिसके भीतर उसके दोस्त, समीर की आत्मा प्रवेश कर लेती है, जिसे माया ने करन के साथ मारपीट करते समय मारा था। करन के शरीर में प्रवेश करने के बाद समीर की आत्मा ने पहले माया को मार दिया, उसके बाद धीरे धीरे वो अन्य लोगों को भी मारने लगता है, जिसमें गोटी, शिबानी, रुही (माया की बहन) शामिल है।
अंत में वो अहाना को भी मारने की कोशिश करता है, लेकिन करन उसे बचा लेता है। वो अहाना को बचाने के लिए अपने आप को समीर के कब्र के ऊपर जला कर खुद को मार देता है। समीर की आत्मा को रहने के लिए किसी शरीर की जरूरत थी। समीर ने अपने आखिरी वक्त में करन के शरीर पर घाव बना दिया था, जिसके बाद मरने पर वो आत्मा के रूप में करन के शरीर पर कब्जा कर लिया था।
अंत में दिखाया जाता है कि करन के शरीर पर जैसा घाव था, वैसा ही घाव अहाना के शरीर पर भी बना हुआ है।
द स्काई इज़ पिंक

फिल्मांकन

8 अगस्त 2018 को मुम्बई में द स्काई इज़ पिंक का फिल्मांकन शुरू हुआ। फिल्म का दूसरा शेड्यूल 13 अक्टूबर 2018 को लंदन में शुरू हुआ और 17 अक्टूबर 2018 को समाप्त हो गया। यह वैसे दिल्ली शेड्यूल का ही हिस्सा था, जो नवंबर 2018 के अंतिम सप्ताह में समाप्त हुआ था। अंडमान द्वीप समूह में फिल्मांकन 11 मार्च 2019 को पूरा हुआ। फिल्म के लिए एक गीत जून 2019 में मुंबई में शूट किया गया था।

संगीत

फिल्म का संगीत और पार्श्व संगीत प्रीतम द्वारा रचित है।

विपणन और रिलीज

फिल्म का पहला लुक 23 जुलाई 2019 को जारी किया गया था। 
द स्काई इज़ पिंक का प्रीमियर 13 सितंबर 2019 को 44 वें टोरंटो अंतर्राष्ट्रीय फ़िल्म समारोह में होना है, और 11 अक्टूबर को दुनिया भर में नाटकीय रूप से रिलीज़ होगी।
भारतीय परिधान का इतिहास

भारत में वस्त्र का प्रचलन अति प्राचीन काल से है। सिन्धु घाटी की सभ्यता की खुदाई में प्राप्त मूर्तियाँ अलंकृत वस्त्रों से सज्जित हैं। भारतीय लोग मुख्यतः कपास से बने वस्त्र पहनते थे जो स्थानीय कपास से बनाए जाते थे। भारत उन गिनी-चुनी संस्कृतियों में से है जहाँ २५०० ईसापूर्व और शायद उससे पहले भी कपास की खेती की जाती थी। 
प्राचीन भारतीय परिधान के अवशेष सिन्धु घाटी की सभ्यता के स्थानों से प्राप्त हुए हैं, शिलाओं पर काटकर बनाई गयी मूर्तियों पर हैं, गुफाओं में बने चित्रों में हैं, तथा मन्दिरों उर अन्य स्मारकों में निर्मित मानव चित्रकलाओं में भी हैं। इनमें ऐसे वस्त्र देखने को मिलते हैं जिन्हें शरीर पर लपेटा जा सकता है। साड़ी, धोती, पगड़ी आदि का उदाहरण लिया जाय तो लगता है कि पारम्परिक भारतीय परिधान अधिकांशतः शरीर पर लपेटे या बांधे जाते थे।
कुंडली नदी

कुंडली नदी भारत की एक प्रमुख नदी हैं। यह पश्चिमी घाट से निकलती है।
जिब्राल्टर में हिन्दू धर्म

इतिहास

सबसे पुराने उपलब्ध प्रमाणों के अनुसार जिब्राल्टर में सबसे पहले किसी हिन्दू ने उन्नीसवी सदी में कदम रखा था। 1869 में स्वेज नहर का उद्घाटन हुआ जिसके एक वर्ष पश्चात भारतीय व्यापारी जिब्राल्टर के साथ कारोबार करने लगे। हालांकि वे लोग यहाँ आकर नहीं बसे। इनमें से ज्यादातर व्यापारी वर्तमान पाकिस्तान के सिंध राज्य के मूल निवासी थे।
1967 में आयोजित हुए जिब्राल्टर संप्रभुता जनमत संग्रह जिब्राल्टेरियन लोगो ने अत्यधिक रूप से ब्रिटेन की संप्रभुता के अंतर्गत रहने का ही निर्णय लिया। जिसके परिणामस्वरूप 1969 में जिब्राल्टर संविधान ऑर्डर पारित किया गया। जिसके जवाब में स्पेन ने जिब्राल्टर के साथ अपनी सीमा पूर्ण रूप से बंद कर दी तथा संचार की सभी कड़ियाँ तोड़ दीं। परिणामस्वरूप स्पेन में ब्रिटिश नागरिकता के साथ रह रहे हिंदुओं ने जिब्राल्टर में पलायन शुरू कर दिया। 1961 में जिब्राल्टर की हिन्दू आबादी केवल 26 थी जो 1970 में बढ़कर 293 तक पहुँच गई।
ज्यादातर जिब्राल्टर के हिन्दू सिंधी मूल के हैं। हिंदुओं ने एकीकृत शिक्षा को अपनाया और धीर-धीरे समाज के अंदर की तयशुदा विवाहों की संख्या में भी गिरावट आ गई। 1 मार्च 2000 के दिन जिब्राल्टर हिन्दू मंदिर का इंजीनियर्स लेन पर उद्घाटन हुआ तथा यह जिब्राल्टर का एकमात्र हिन्दू मंदिर है। मंदिर का आधिकारिक तौर पर उद्घाटन उस समय के जिब्राल्टर के राज्यपाल रिचर्ड लूस, बैरन लूस, ने किया था।
वर्ष 2004 में सिंधी मूल के स्थानीय वकील हरेश बुधरानी हाउस ऑफ़ असेम्बली में स्पीकर चुने गए तथा बाद में जाकर ये जिब्राल्टर संसद के सबसे पहले स्पीकर बने। 2012 में जिब्राल्टर के महापौर ने एक बड़ा कदम उठाते हुए जिब्राल्टर के हिन्दू समाज को जिब्राल्टर सिटी हॉल में हिन्दुओ के सबसे बड़े त्योहार दीपावली को मनाने के लिए आमंत्रित किया।
सालवीन नदी

सालवीन नदी तिब्बत से शुरु होकर चीन के यूनान प्रान्त, बर्मा और थाईलैंड के रास्ते अंडमान सागर मे समाहित होने वाली एक नदी है| इस नदी को चीन मे नूजीआंग, बर्मा मे थानलवीन और थाईलेन्ड मे सालवीन नाम से जाना जाता है।
यूरोपीय क्रिकेट चैम्पियनशिप

इतिहास

यूरोपीय क्रिकेट चैंपियनशिप सात यूरोपीय सहयोगी टीमों के लिए एक प्रतियोगिता है और एक (अंग्रेजी क्रिकेट बोर्ड) ईसीबी इलेवन के रूप में 1996 में शुरू हुआ। दूसरी किस्त, दो साल बाद, दो नए सहयोगी सदस्य, फ्रांस और जर्मनी में शामिल होने के लिए उन्हें देखा और प्रतियोगिता दो डिवीजनों पर खेला।
2000 में, स्थानों यूरोपीय सहयोगी कंपनियों चैम्पियनशिप के शीर्ष finishers के लिए दिए गए थे और इस के बाद किश्तों पर जारी रखा। संवर्धन और डिवीजनों के बीच निर्वासन 2004 तक पेश नहीं किया गया था।
2006 में आईसीसी विश्व क्रिकेट लीग की शुरूआत के साथ, चैम्पियनशिप पुर्नोत्थान किया गया था। यूरोपीय सहयोगी कंपनियों चैम्पियनशिप टीमों के अंतिम प्रतियोगिता में नियुक्ति के अनुसार प्रभागों दो, तीन और चार के बीच विभाजित किया जा रहा के साथ यूरोपीय क्रिकेट चैंपियनशिप में शामिल किया गया था। इसके अतिरिक्त, ईसीबी इलेवन अब शामिल नहीं किया गया था और केवल पूर्ण राष्ट्रीय पक्षों हिस्सा ले सकता है। एक पांचवें लीग 2009-10 यूरोपीय क्रिकेट परिषद की नवीनतम संबद्ध सदस्यों में से कुछ युक्त मौसम में पेश किया गया था।
W व Z बोसॉन

मानक प्रतिमान में दुर्बल अन्योन्य क्रिया के बल वाहक कण हैं। W बोसॉन का द्रव्यमान 80.4 GeV/c² और आवेश ±1 होता है अतः सामान्यतः इसे W± द्वारा लिखा जाता है। Z बोसॉन का द्रव्यमान 91.2 GeV/c² तथा आवेश शून्य होता है। Z बोसॉन का प्रतीक चिह्न Z है।
चूँकि W बोसॉन एक आवेशित कण है अतः विद्युत चुम्बकीय अन्योन्य क्रियाओं में भाग लेता है लेकिन Z बोसॉन उदासीन होने के कारण विद्युत चुम्बकीय अन्योन्य क्रियाओं में भाग नहीं लेता।
बायज़ीद द्वितीय

शुरुआती जीवन

बायज़ीद द्वितीय महमद द्वितीय (1432–81) और गुलबहार ख़ातून के बेटे थे।
बायज़ीद द्वितीय ने एक अन्य गुलबहार ख़ातून से शादी की थी, और उन दोनों के बेटे सलीम प्रथम साम्राज्य के उत्तराधिकारी बने।
दोहूक प्रान्त

लोग

प्रांतीय स्तर पर और दोहूक प्रान्त के अधिकतर भागों में कुर्द लोग बहुसंख्यक हैं। प्रान्त के एमादियाह (Emadiyah) क्षेत्र में आशूरी लोग (असीरियाई, Assyrian) लोगों की बहुसंख्या है।